1. pielikums informatīvajam ziņojumam "Par Ekonomiskās sadarbības un attīstības organizācijas Kukuļošanas apkarošanas starptautiskajos biznesa darījumos darba grupas 2. fāzes Latvijas novērtējuma ziņojumā izteikto rekomendāciju izpildes novērtējumu"

**Pasākumu un uzdevumu plāns daļēji izpildīto un neizpildīto OECD WGB 2. fāzes rekomendāciju izpildei**

**Plānā lietotie saīsinājumi**

2009.gada Nodokļu rekomendācija – 2009.gada Rekomendācijas par nodokļu pasākumiem turpmākai ārvalstu amatpersonu kukuļošanas apkarošanai starptautiskajos biznesa darījumos

2009.gada Rekomendācija ­– 2009.gada OECD Rekomendācijas par turpmāku ārvalstu amatpersonas kukuļošanas apkarošanu starptautiskajos biznesa darījumos

AKD - Finanšu un kapitāla tirgus komisijas Atbilstības kontroles departaments

Altum – akciju sabiedrība “Attīstības finanšu institūcija Altum”

ĀM – Ārlietu ministrija

ES – Eiropas Savienība

FIU – Finanšu izlūkošanas dienests

FKTK – Finanšu un kapitāla tirgus komisija

FM – Finanšu ministrija

ĢP – Ģenerālprokuratūra

KD – Noziedzīgi iegūtu līdzekļu legalizācijas novēršanas dienests

KNAB – Korupcijas novēršanas un apkarošanas birojs

Konvencija – OECD 1997.gada 21.novembra Konvencijai par ārvalstu amatpersonu kukuļošanas apkarošanu starptautiskajos biznesa darījumos

NILLTFL – Noziedzīgi iegūtu līdzekļu legalizācijas un terorisma finansēšanas novēršanas likums

OECD – Ekonomiskās sadarbības un attīstības organizācija

PKC – Pārresoru koordinācijas centrs

TA – Tiesu administrācija

TM – Tieslietu ministrija

VAS – Valsts administrācijas skola

VID – Valsts ieņēmumu dienests

VK – Valsts kanceleja

VP – Valsts policija

WGB – Kukuļošanas apkarošanas starptautiskajos biznesa darījumos darba grupa

|  |  |  |  |
| --- | --- | --- | --- |
| **Rekomendācija** | **Pasākums vai uzdevums** | **Atbildīgā institūcija** | **Termiņš** |
| ***Daļēji izpildītās rekomendācijas*** |
| 3. Attiecībā uz trauksmes celšanu WGB rekomendē, lai Latvija:  (b) veic pasākumus, iedrošinot trauksmes celšanu, tai skaitā informējot par labā ticībā (*bona fide*) veiktās trauksmes celšanas, kā publiskās un privātās godprātības sistēmas sastāvdaļas, svarīgumu un paaugstinot informētību par pieejamo aizsardzību privātā sektorā strādājošiem trauksmes cēlējiem, nodrošinot trauksmes cēlējiem viegli pieejamus ziņošanas kanālus (2009.gada Rekomendācija III un IX(i), (iii)). | Turpināt informatīvus, izglītojošus un citus pasākumus ar mērķi veicināt izpratni par trauksmes celšanu un trauksmes cēlēju aizsardzību. Veicināt izpratni par trauksmes celšanu kā rīcību, kas atbilst valsts pārvaldes vērtībām un ētiskas rīcības principiem.VK turpina darbu pie vienotām valsts pārvaldes vērtībām un ētikas principiem. Tajā kā viena no vērtībām ir godprātīgums, kurā savukārt ir ietverta trauksmes celšana. Šī vienotā ietvara informatīvo pasākumu ietvaros pēc iespējas tiks izcelts trauksmes celšanas nozīmīgums.Informēšana par koruptīvām darbībām (trauksmes celšanas iedrošināšana) ir viens no jautājumiem VAS projekta Nr.3.4.2.0/15/I/002 “Valsts pārvaldes cilvēkresursu profesionālā pilnveide korupcijas novēršanas un ēnu ekonomikas mazināšanas jomā” mācībās, piemēram, pamatmodulī "Valsts pārvaldes darbība tiesiskā valstī" | VK, VAS, KNAB | 2018.gada 1.oktobris |
| 4. Attiecībā uz oficiāli atbalstītiem eksporta kredītiem WGB rekomendē, lai Latvija:  (b) nodrošina, ka Altum kukuļošanas novēršanas politika un prakse atbilst 2006.gada Rekomendācijai | 1) Altum atturas no sadarbības, ja:- kāda no darījuma pusēm ir iekļauta Publiski pieejamos izslēgšanas sarakstos (debarment list), vai- eksportētājs, pircējs vai eksportējamās preces ir pakļautas sankciju ierobežojumam;vai- par kādu no darījuma pusēm ir pamatotas aizdomas par kukuļošanu.2) Altum darbiniekiem ziņošanas pienākums ir noteikts Procedūrā par operacionālā un darbības atbilstības riska identificēšanas un pārvaldības pasākumu veikšanas kārtību, kas atkārtoti tika izskatīta Altum Valdē 06.12.2017, kurā tostarp, tiek atrunāta kārtība kādā Altum darbinieki ziņo par iespējamiem korupcijas riskiem tiesībsargājošām iestādēm. | Altum | 2019.gada 1.janvāris |
| 5. Attiecībā uz oficiālo attīstības palīdzību (OAP) WGB rekomendē, lai Latvija veic atbilstošus pasākumus ārvalstu amatpersonu kukuļošanas novēršanai, atklāšanai un ziņošanai par to un apsver iespēju izslēgt no OAP projektiem šajā noziedzīgā nodarījumā notiesātus uzņēmumus, ja Latvijas privātā sektora pārstāvji nākotnē iesaistīsies OAP finansētos projektos (2009.gada Rekomendācija XI). | Saskaņā ar Attīstības sadarbības politikas pamatnostādnēm 2016. -2020. gadam konkrēti pasākumi ārvalstu amatpersonu kukuļošanas novēršanai, atklāšanai un ziņošanai ir noteikti “Attīstības sadarbības granta projektu konkursa nolikumos”. Jau šobrīd tiek un arī turpmāk tiks paredzēti sekojoši nosacījumi:- Sekretariāts noraidīs un tālāk nevērtēs projektus gadījumos, kad projekta īstenošanā ir iesaistītas fiziskās personas, kas ir bijušas notiesātas par kukuļdošanu un kurām sodāmība nav dzēsta, kā arī juridiskās personas, kurām ir piemēroti piespiedu ietekmēšanas līdzekļi par kukuļdošanu;- Projekta iesniedzējs paraksta apliecinājumu par to, ka projekta īstenošanā nav/netiks iesaistītas fiziskās personas, kas bijušas notiesātas par kukuļdošanu un kurām sodāmība nav dzēsta, kā arī juridiskās personas, kurām ir piemēroti piespiedu ietekmēšanas līdzekļi par kukuļdošanu;”Ārlietu ministrija, pārbaudot noslēguma ziņojumus (atskaites), pieprasa dokumentus par gala saņēmēju (ne tikai personu, kas veic norēķinus). Piemēram, ja ir bijis komandējums, tad lūdzam ne tikai komandējuma rīkojumu, kurā ir norādītas personas, kas dodas komandējumā, bet arī komandējuma atskaites dokumentus, t.i., kur līdzekļi tika izlietoti komandējuma laikā (maksājumi par viesnīcu, apdrošināšanu, ēdināšanu utt.).  | ĀM | 2019.gada 1.janvāris |
| 6. Attiecībā uz aplikšanu ar nodokļiem WGB rekomendē, lai Latvija:(a) uzlabo kukuļošanas atklāšanu, (i) grozot VID Iekšējos noteikumus Nr.38, lai nodrošinātu, ka tie ietver ārvalstu amatpersonu kukuļošanu, kā definēts Krimināllikuma (KL) 323.pantā, (ii) apsverot iespēju iestrādāt Noteikumos papildu materiālus no Ekonomiskās sadarbības un attīstības organizācijas (OECD) Informētības par kukuļošanu rokasgrāmatas nodokļu inspektoriem, (iii) veicot pasākumus, lai nodrošinātu, ka nodokļu maksātāji ar ārvalstu amatpersonu kukuļošanas risku, tiktu pakļauti kontroles pasākumiem, un(iv) izvērtējot, vai nodokļu iestādes efektīvi atklāj kukuļošanu saskaņā ar 2009.gada Nodokļu rekomendāciju I(ii) (2009.gada Rekomendācija VIII un 2009.gada Nodokļu rekomendācija I(ii)); | Jāveic pasākumi, lai identificētu arī tos nodokļu maksātājus, kas pakļauti kukuļošanas riskiem ārpus ES un tie tiktu identificēti kontroles pasākumu veikšanai.Nodrošināt, ka 28.12.2016 Iekšējā audita daļa iesniegtā VID ģenerāldirektoram ziņojumā par sniegto konsultāciju ar ieteikumiem ietvertais pasākums par operacionālo risku papildināšanu ar riskiem, kas specifiski attiecas uz ārvalstu amatpersonu kukuļošanu starptautiskajos biznesa darījumos ir izpildīts.  | FM, VID | 2019.gada 1.janvāris |
| 7. Attiecībā uz uzskaites prasībām, ārējo un iekšējo uzņēmuma kontroli WGB rekomendē, lai Latvija:(d) veic efektīvus pasākumus, mudinot uzņēmumus, kas saņem ziņojumus no ārējā revidenta par aizdomīgiem ārvalstu amatpersonu kukuļošanas gadījumiem, aktīvi un efektīvi reaģēt uz šādiem ziņojumiem (2009.gada Rekomendācija III(iv) un X B(iv)); | Organizēt un piedalīties informatīvos pasākumos (semināri, konferences, utt.), mudinot uzņēmumus, kas saņem ziņojumus no zvērināta revidenta par aizdomīgiem ārvalstu amatpersonu kukuļošanas gadījumiem, aktīvi un efektīvi reaģēt uz šādiem ziņojumiem. | TM, KNAB, FM | 2019.gada 1.janvāris |
| 7. Attiecībā uz uzskaites prasībām, ārējo un iekšējo uzņēmuma kontroli WGB rekomendē, lai Latvija:(e) veic grozījumus tiesību aktos, nosakot pienākumu ārējiem revidentiem ziņot kompetentām institūcijām par ārvalstu amatpersonu kukuļošanu pēc iespējas ātrāk; un arī veikt turpmākos grozījumus tiesību aktos, precizējot, ka tiesas, prokurori un izmeklētāji drīkst pieprasīt revidentam sniegt informāciju izmantošanai, kad tiek izmeklēta ārvalstu amatpersonu kukuļošana (2009.gada Rekomendācija III(iv) un X B(v)). | Veikt nepieciešamos grozījumus Revīzijas pakalpojumu likumā, nodrošinot, ka tiesas, prokurori un izmeklētāji drīkst pieprasīt revidentam sniegt informāciju izmantošanai, kad tiek izmeklēta ārvalstu amatpersonu kukuļošana. | FM | 2019.gada 1.janvāris |
| 8. Attiecībā uz noziedzīgi iegūtu līdzekļu legalizāciju WGB rekomendē, lai Latvija: (c) uzlabo noziedzīgi iegūtu līdzekļu legalizācijas atklāšanu (i) nodrošinot, ka FIU ir pietiekami resursi, lai analizētu visus aizdomīgu darījumu ziņojumus (ADZ) un neparastu darījumu ziņojumus (NDZ) un pārsūtītu ar ārvalstu amatpersonu kukuļošanu saistīto informāciju KNAB, un (ii) nodrošinot papildu vadlīnijas, tipoloģiju un apmācību komersantiem, kuru akcijas ir iekļautas regulētā tirgū, īpaši pievēršoties ziņošanai par noziedzīgi iegūtu līdzekļu legalizāciju saistībā ar korupciju un ārvalstu amatpersonu kukuļošanu, it īpaši - noziedzīgi iegūtu līdzekļu legalizāciju, ko veic banku klienti nerezidenti (Konvencijas 7.pants; 2009.gada Rekomendācija III(i)); | Aizpildīt vakantās štata vietas, kā tiek plānots 2018.gadā.Nodrošināt, ka metodoloģijas materiālos un tipoloģijas apmācībās ir pietiekošs uzsvars uz noziedzīgi iegūtu līdzekļu legalizēšanu, kas saistās ar korupciju un ārvalstu amatpersonu kukuļošanu, īpaši uzsverot nerezidentus. Nodrošināt 2017. gada 14. novembra Ministru kabineta noteikumiem Nr. 674 “Noteikumi par neparasta darījuma pazīmju sarakstu un kārtību, kādā sniedzami ziņojumi par neparastiem vai aizdomīgiem darījumiem” skaidrojošas vadlīnijas attiecībā uz aizdomīgu darījumu pazīmēm, kā arī veikt atbilstošas apmācības, lai nodrošinātu efektīvu ziņošanu par aizdomīgajiem darījumiem.  | KD | 2018.gada 1.oktobris |
| 8. Attiecībā uz noziedzīgi iegūtu līdzekļu legalizāciju WGB rekomendē, lai Latvija:(d) veic pasākumus, nodrošinot atbilstību NILLTFNL (i) palielinot FKTK resursus; (ii) nodrošinot, ka komersantu, kuru akcijas ir iekļautas regulētā tirgū, pārbaudes, ieskaitot to pārstāvniecībās, biežums atbilst riskam, ko var radīt konkrētā juridiskā persona, palīdzot legalizēt vai veicinot noziedzīgi iegūtu līdzekļu legalizāciju; (iii) piešķirot lielāku prioritāti to banku pārbaudēm, kas specializējas nerezidentu depozītos; (iv) izpētot, kāpēc FKTK un/vai ziņojošie subjekti nespēja atklāt tos gadījumus, par kuriem tika ziņots plašsaziņas līdzekļos un attiecīgi veikt nepieciešamos pasākumus; un (v) uzsākot procesu pret attiecīgām fiziskām un juridiskām personām, kad atklāts, ka iepriekšminētās pārkāpušas NILLTFNL (Konvencijas 7.pants; 2009.gada Rekomendācija II); | Iesniegt OECD WGB aktuālo informāciju par rekomendācijas 8 d) katra apakšpunktā minētā pasākuma izpildi, sniedzot sekojošas atbildes un papildus informāciju uz OECD ziņojumā minētajiem apsvērumiem, pamatojoties uz kuriem rekomendācijas 8d) izpilde novērtēta kā “daļēja”, paredzot Latvijas papildu ziņojumu par tās izpildi:1. WGB izteikusi vēlmi saņemt precizējošu informāciju par AKD to darbinieku skaits, kuru funkcijās ietilpst NILLTFN atbilstības uzraudzība. FKTK sniegs atbildi, norādot, ka visu 18 AKD darbinieku funkcijās ietilpst NILLTFN atbilstības uzraudzība, bet 3 AKD darbinieki uzrauga tikai nebanku sektora NILLTFN atbilstību..2. WGB izteikusi vēlmi saņemt skaidrojumu par klientu padziļinātās izpētes prasību praktisko pielietojumu bankās, kas koncentrējušās uz finanšu pakalpojumiem klientiem – nerezidentiem. FKTK sniegs atbildi, norādot, ka AKD veic NILLTFN atbilstības uzraudzību pamatojoties uz risku bāzētas pieejas (risk – based - approach) metodiku, atbilstoši kurai nerezidentu bankas, tiek pārbaudītas apmēram 5 reizes biežāk, nekā bankas, kas apkalpo klientus rezidentus. Pārbaudēs galvenā vērība tiek veltīta tieši klientu padziļinātās izpētes prasību praktiskai izpildei gan pirms sadarbības uzsākšanas ar klientu, gan sadarbības laikā. Konstatēto pārkāpumu ievērojamais apjoms ir pamatojums būtiskajām monetārajām soda sankcijām, kas uzliktas bankām 2016 un 2017 gados. 3. WGB izteikusi vēlmi saņemt statistiku par kopējo NILLTFN atbilstības pārbaužu skaitu bankās, kas koncentrējušās uz klientu – nerezidentu apkalpošanu, ietverot visus AKD pārbaužu veidus, ne tikai sākotnēji pieprasītās klātienes pārbaudes. FKTK sniegs statistiskos datus pa pārbaužu veidiem, atbilstoši EBA pārbaužu veidu klasifikācijai. Aktuālie dati pievienoti pielikumā. Papildus pārbaudes, ko nerezidentu banku NILLTFN atbilstības vērtējumam veica ASV NILLTFN konsultāciju kompānijas veiktas 12, no 13 nerezidentu bankām un patreiz bankās tiek pabeigti darbi saņemto rekomendāciju izpildē. Šo procesu uzrauga AKD, izmantojot tematiskās normatīvās atbilstības pārbaudes, gan regulārās atskaites, gan informācijas saņemšanu pēc pieprasījuma.4. WGB izteikusi vēlmi saņemt statistiku par bankām uzlikto soda sankciju apjomu, sakarā ar konstatēto NILLTFN neatbilstību. FKTK sniegs statistiskos datus pārskata periodā bankām uzliktajām monetārajām sankcijām par NILLTFN neatbilstību, kas kopsummā pārsniedza EUR 10.4 miljonus.5. WGB izteikusi vēlmi saņemt informāciju par bankām, kas NILLTFN neatbilstības dēļ zaudējušas licenci. FKTK sniegs atbildi norādot, ka kredītiestādes darbībai nepieciešamo licenci ir zaudējusi AS Trasta Komercbanka, jo tās pieļautie trūkumi NILLTFN atbilstības nodrošinājumā, radīja normatīvo (prudenciālo) prasību neizpildi.6. WGB vēlas saņemt skaidrojumu par iemesliem, kāpēc ne Latvijas komercbankas, ne regulators nebija spējis (pēc stāvokļa uz 2015. gada beigām) identificēt lielas noziedzīgo darījumu shēmas, kas veiktas caur Latvijas finanšu sistēmu. FKTK sniegs atbildi norādot, ka līdz AKD izveidošanai 01.04.2016., FKTK rīcībā nebija pietiekamu resursu, lai sekmīgi uzraudzītu paaugstināto NILLTF risku, ko bija uzņēmušās Latvijas komercbankās, kuru iekšējās kontroles sistēmas nebija atbilstošas paaugstināta NILLTF riska pārvaldībai, tostarp aizdomīgo darījumu savlaicīgai identifikācijai.7. Attiecībā uz rekomendāciju 8 d) (v), FKTK augstāk minēto pasākumu ietvaros ir veikusi tās kompetencē esošās darbības, sodot gan kredītiestādes, gan atsevišķos gadījumos arī to vadības pārstāvjus, kas pieļāvuši NILLTFN likuma prasības.  | FKTK | 2018.gada 1.oktobris |
| 8. Attiecībā uz noziedzīgi iegūtu līdzekļu legalizāciju WGB rekomendē, lai Latvija: (e) veic neatliekamus pasākumus, lai veicinātu saukšanu pie atbildības par noziedzīgi iegūtu līdzekļu legalizāciju (Konvencijas 7.pants; 2009.gada Rekomendācija III(ii)). | Ar Ģenerālprokuratūras Krimināltiesiskā departamenta virsprokurora 03.01.2018 rīkojumu Nr. P-110-103-2018-00006 noziedzīgi iegūtu līdzekļu legalizēšana (Krimināllikuma 195.pants) noteikta kā īpaši aktuālu krimināllietu kategorija.Paredzēts ir apzināt Prokuratūras struktūrvienībās problēmas, kas kavē saukšanu pie kriminālatbildības par noziedzīgi iegūtu līdzekļu legalizēšanu (termiņš – 15.05.2018.). Atkarībā no konstatēto problēmu rakstura, noteikt veicamos pasākumus. | ĢP | 2018.gada 1.oktobris |
| 9. Attiecībā uz ārvalstu amatpersonu kukuļošanas un ar to saistīto noziedzīgo nodarījumu izmeklēšanu un kriminālvajāšanu WGB rekomendē, lai Latvija:(c) nodrošina regulāras apmācības KNAB, prokuratūras un tiesu varas pārstāvjiem par (i) ārvalstu amatpersonu kukuļošanu un ar to saistītiem noziedzīgiem nodarījumiem, (ii) juridisko personu atbildību; (iii) konfiskācijas pasākumiem; (iv) izmeklēšanas metodēm, ieskaitot grāmatvedības un informācijas tehnoloģiju ekspertīzes un (v) vienošanās piemērošana ārvalstu amatpersonu kukuļošanas lietās, ieskaitot 2014.gadā izdotās vadlīnijas par atbrīvošanu no kriminālatbildības par kukuļošanu (Konvencijas 5.pants un 27.komentārs; 2009.gada Rekomendācija II un V un I Pielikums D); | Projekta „Tiesu varas un tiesībaizsardzības iestāžu darbinieku cilvēkresursu kapacitātes stiprināšana” ietvaros tiks īstenotas apmācības tiesnešiem un prokuroriem.Savukārt KNAB un Latvijas Republikas Prokuratūras darbinieki var piedalīties apmācības, kas tiek īstenotas VAS projekta Nr.3.4.2.0/15/I/002 “Valsts pārvaldes cilvēkresursu profesionālā pilnveide korupcijas novēršanas un ēnu ekonomikas mazināšanas jomā” ietvaros.   | TA, VAS, KNAB, TM | 2019.gada 1.janvāris |
| 10. Attiecībā uz KNAB spējām un neatkarību WGB rekomendē, lai Latvija:(a) nodrošina, ka personāla jautājumi netraucē KNAB spējai izmeklēt ārvalstu amatpersonu kukuļošanu (Konvencijas 5.pants un 27.komentārs; 2009.gada Rekomendācija II, III(i), V un I Pielikums D); | Rast iespēju palielināt atalgojuma apmēru KNAB amatpersonām, kā arī nodrošināt vakanču aizpildīšanu gan izmeklēšanas un operatīvo funkciju nodrošināšanai, gan arī analītiskās kapacitātes nodrošināšanai. | KNAB | 2018.gada 1.oktobris |
| 13. Attiecībā uz ārvalstu amatpersonu kukuļošanas noziedzīgo nodarījumu WGB rekomendē, lai Latvija veic labojumus savos tiesību aktos, nodrošinot, ka: (b) noziedzīgais nodarījums skaidri ietver (i) kukuļa solījumu, un (ii) valsts amatpersonas no jebkuras organizētas ārvalstu teritorijas, piemēram, autonomas teritorijas vai atsevišķas muitas teritorijas, (Konvencijas 1.pants; 2009.gada Rekomendācija III(ii) un V). | Apkopot tiesu praksi lietās par kukuļdošanu, kas atspoguļotu kukuļa solījuma, piedāvājuma un kukuļdošanas interpretāciju.  | TM | 2018.gada 1.oktobris |
| 15. Attiecībā uz sankcijām un konfiskāciju par ārvalstu amatpersonu kukuļošanu un ar to saistītiem likumpārkāpumiem WGB rekomendē, lai Latvija: b) veic pasākumus, nodrošinot, ka sankcijas, kas piemērotas fiziskām un juridiskām personām par (i) grāmatvedības pārkāpumiem, (ii) ārvalstu amatpersonu kukuļošanu, ieskaitot vienošanos, ir efektīvas, samērīgas un atturošas (Konvencijas 3. un 8.pants); | Projekta „Tiesu varas un tiesībaizsardzības iestāžu darbinieku cilvēkresursu kapacitātes stiprināšana” ietvaros tiks īstenotas apmācības tiesnešiem. | TM, TA | 2019.gada 1.janvāris |
| ***Neizpildītās rekomendācijas*** |
| 2. Attiecībā uz ziņojumiem par ārvalstu amatpersonu kukuļošanu WGB rekomendē, lai: (b) Latvija īsteno tās plānu veikt pasākumus, kas noteiktu valsts amatpersonām pienākumu ziņot tieši vai netieši, izmantojot iekšējo mehānismu, tiesībsargājošām iestādēm par aizdomām par ārvalstu amatpersonu kukuļošanu starptautiskos darījumos, kas radušās, veicot savus dienesta pienākumus (2009.gada Rekomendācija III un IX(i)). | Veikt nepieciešamos grozījumus likumā “Par interešu konflikta novēršanu valsts amatpersonu darbībā” un šobrīd tiek veikti precizējumi, lai tos izsūtītu starpinstitūciju saskaņošanai (VSS-653).  | KNAB | 2019.gada 1.janvāris |
| 3. Attiecībā uz trauksmes celšanu WGB rekomendē, lai Latvija: (a) nodrošina attiecīgus pasākumus, aizsargājot no diskriminēšanas vai disciplinārsodiem valsts un privātajā sektorā strādājošos, kuri labā ticībā un pamatoti ziņo kompetentām institūcijām par aizdomām par ārvalstu amatpersonu kukuļošanu (2009.gada Rekomendācija III un IX(iii)); | Izstrādāts likumprojekts “Trauksmes cēlēju aizsardzības likums” un 2017.gada 8.martā iesniegts Saeimā (Saeimas reģ. Nr. 851/Lp12) Likumprojekts ir nodots vērtēšanai Saeimas Valsts pārvaldes un pašvaldības komisijai. Komisija likumprojektu skatīja 2017. gada 6.decembrī, kad tika izveidota darba grupu, kas pašreiz strādā pie alternatīva likumprojekta sagatavošanas. Sniegt atbalstu Saeimas Valsts pārvaldes un pašvaldības komisijas darbam pie likumprojekta izstrādes. Veicināt mērķtiecīgu likumprojekta tālāku virzību Saeimā.   | VK, TM | 2018.gada 1.oktobris |
| 7. Attiecībā uz uzskaites prasībām, ārējo un iekšējo uzņēmuma kontroli WGB rekomendē, lai Latvija: (b) nodrošina, ka valsts uzņēmumiem vadlīnijas par iekšējo kontroli pretkorupcijas jomā skaidri vēršas pret ārvalstu amatpersonu kukuļošanu (2009.gada Rekomendācija III un X C(i)); | 2017.gadā KNAB sadarbībā ar PKC, VID, Rīgas domes Birokrātijas apkarošanas centru un Iekšējās drošības biroju izstrādāja vadlīnijas “Vadlīnijas par iekšējās kontroles sistēmas pamatprasībām korupcijas un interešu konflikta riska novēršanai publiskas personas institūcijā”. Vadlīnijās iekļauta atsevišķa nodaļa “Ārvalstu amatpersonu kukuļošanas novēršana”. Vadlīnijas apstiprinātas ar KNAB priekšnieka 2018.gada 31.janvāra rezolūciju un atrodamas <https://www.knab.gov.lv/lv/press/532749-izstradatas_vadlinijas_par_ieksejas_kontroles_sistemas_pamatprasibam_korupcijas_riska_noversanai.html>. | PKC, KNAB | 2019.gada 1.janvāris |
| 9. Attiecībā uz ārvalstu amatpersonu kukuļošanas un ar to saistīto noziedzīgo nodarījumu izmeklēšanu un kriminālvajāšanu WGB rekomendē, lai Latvija: (e) nodrošinātu informācijas par spēkā stājušos vienošanos un prokurora priekšrakstu par sodu ārvalstu amatpersonu kukuļošanas lietās publicēšanu.  | Sagatavot Prokuratūras iekšējo normatīvo aktu, kas virsprokuroriem uzliek par pienākumu nodrošināt informācijas sniegšanu Prokuratūras Preses dienestam par spēkā stājušos vienošanos un prokurora priekšrakstu par sodu ārvalstu amatpersonu kukuļošanas lietās (un citu kategoriju kukuļošanas lietās). Prokuratūras Preses dienestam uzlikt par pienākumu ievietot Prokuratūras interneta vietnē minēto informāciju (sniedzamās informācijas apjoms tiks precizēts).  | ĢP | 2019.gada 1.janvāris |
| 13. Attiecībā uz ārvalstu amatpersonu kukuļošanas noziedzīgo nodarījumu WGB rekomendē, lai Latvija veic labojumus savos tiesību aktos, nodrošinot, ka:(a) tiešs nodoms, kā tas ir definēts Latvijas tiesību aktos, atbilstu Konvencijas 1.pantā minētajam (Konvencijas 1.pants); | Nodrošināt, ka Krimināllikuma 9.pantā ietvertā tieša nodoma interpretācija atbilst Konvencijas 1.panta prasībām | TM | 2018.gada 1.oktobris |

Tieslietu ministrs Dzintars Rasnačs